బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
దుమ్మురేపిన మంధన.. భారత్ రికార్డ్ స్కోరు
టీమిండియా క్రికెటర్ స్మృతి మంధన బ్యాటింగ్‌లో దుమ్ము రేపింది. భారత్ తరఫున ఫాస్టెస్ట్ హాఫ్ సెంచరీని తన ఖాతాలో వేసుకుంది. దీంతో టీమిండియా టీ20ల్లో రెండో అత్యధిక స్కోరు నమోదు చేసింది.
Samayam Telugu | Updated:
Mar 25, 2018, 11:55AM IST
దుమ్మురేపిన మంధన.. భారత్ రికార్డ్ స్కోరు
ట్రై సిరీస్‌లో భాగంగా ఇంగ్లాండ్‌తో జరుగుతున్న టీ20 మ్యాచ్‌లో భారత అమ్మాయిలు అదరగొట్టారు. కెప్టెన్ మిథాలీ రాజ్ (43 బంతుల్లో 53), స్మృతి మంధన (40 బంతుల్లో 76) రాణించడంతో టీమిండియా నిర్ణీత 20 ఓవర్లలో 4 వికెట్ల నష్టానికి 198 పరుగులు చేసింది. టీ20ల్లో ఇది భారత్‌కు అత్యధిక స్కోరు కాగా.. ఓవరాల్‌గా టీ20ల్లో రెండో అత్యధిక స్కోరు కావడం గమనార్హం. నెదర్లాండ్స్‌పై 2010లో సౌతాఫ్రికా చేసిన 205 పరుగులే మహిళల టీ20ల్లో టాప్ స్కోరుగా ఉంది.
టాస్ గెలిచిన ఇంగ్లాండ్ ముందుగా ఫీల్డింగ్ ఎంచుకోగా.. ఓపెనర్లు మిథాలీ రాజ్, స్మతి మంధన భారత్‌కు శుభారంభం ఇచ్చారు. వీరద్దరూ తొలి వికెట్‌కు 12.5 ఓవర్లలోనే 129 పరుగులు జోడించారు. మిథాలీ నిలకడగా ఆడగా.. మంధన ధాటిగా ఆడింది. 25 బంతుల్లోనే అర్ధ సెంచరీ పూర్తి చేసుకున్న మంధన.. 12 ఫోర్లు, 2 సిక్స్‌లతో 40 బంతుల్లోనే 76 పరుగులు రాబట్టింది. భారత్ తరఫున టీ20ల్లో ఫాస్టెస్ట్ 50 రికార్డ్‌ను సొంతం చేసుకుంది.
ఛేజింగ్‌లో మహిళల క్రికెట్లో అత్యధిక స్కోరు 181 పరుగులు. గత ఏడాది ఆసీస్‌పై ఇంగ్లాండ్ ఈ రికార్డు నెలకొల్పగా.. ఈ మ్యాచ్‌లో టీమిండియా ఇంగ్లిష్ జట్టుకు 199 పరుగుల లక్ష్యాన్ని నిర్దేశించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.